Hierdie stelsel stel die boer in staat om 365 dae van die jaar – hetsy in reën, hael, sonskyn of sneeu – beheer oor voerproduksie te hê. Dit verseker die omset van groot hoeveelhede lewende hawe van goeie gehalte. Die boer kan nou meer topgehalte-vee na die markte stuur, en hulle verkoop wanneer die pryse geskik is in stede daarvan om swak markpryse te aanvaar vir vee van swakker gehalte.